Școală sau închisoare? Unul dintre cele mai bune 
licee din Oradea instalează un sistem de 
recunoaştere facială a elevilor 

ONISIFOR ara 
ORADEA 


Colegiul Naţional „Onisifor Ghibu” din Oradea, probabil una 
dintre cele mai mari din oraş şi din judeţul Bihor, va avea din 
2024 un sistem de recunoaştere facială a elevilor, 


informează E-Bihoreanul. 


Directorul instituţiei de învățământ, Iulius Timar, afirmă că măsura are 


scop siguranţa elevilor. 


„Cea mai mare problemă pe care o are astăzi sistemul de învățământ este 
siguranţa elevilor. Vedem peste tot în lume cazuri în care persoane 
neautorizate intră în şcoli şi comit fapte nebuneşti. Îmi doresc să 
prevenim astfel de situaţii în școala noastră”, a declarat Timar, joi, pentru 


Bihoreanul. 


Mai precis, directorul vrea să achiziţioneze un sistem de acces cu 


turnicheţi, care vor fi montat la intrarea în şcoală şi care va permite 


accesul după identificarea facială a elevului sau a profesorului. Pentru 
asta, toţi dascălii şi toţi şcolarii vor fi fotografiaţi, astfel încât camerele de 


vedere care vor fi montate să îi recunoască. 


„În prezent, noi avem un portar şi patru căi de acces în şcoală. Este 
evident că portarul, oricât de bine intenţionat şi de harnic ar fi, nu poate fi 
prezent în toate intrările simultan. Nici eu, dacă aş fi portarul, n-aş fi 
capabil. Noul sistem ne va oferi control asupra persoanelor care intră în 


şcoală. Siguranţa trebuie să fie pe primul loc”, a spus directorul. 
Cazuri de pericol la adresa elevilor, până acum: zero 


Ceea ce nu a spus directorul este că nu există niciun caz de violenţă, 
cunoscut, în respectiva şcoală în ultimii ani, care să justifice asemenea 
măsuri, demne de o închisoare de maximă securitate. Mai mult, directorul 
nu a explicat cum va limita libertatea de circulaţie a elevilor majori, care 
sunt cetăţeni cu drepturi depline şi care pot fi limitate doar prin hotărâre 


judecătorească. 


În mod aberant, elevul nu va putea să mai iasă din şcoală decât la 


terminarea programului, pentru că doar atunci îi va permite „sistemul”. 


„Sistemul va fi programat după orarul fiecărei clase. De exemplu, dacă o 
clasă de-a V-a are ore de la 8 la 13, elevii vor putea intra în şcoală până la 
ora 8 şi vor putea ieşi doar după 13. Sigur, vor fi şi situaţii excepţionale, 
când vor ajunge mai târziu, iar atunci vor intra în şcoală pe la cabina 


portarului, după ce au fost înregistraţi”, a explicat directorul Iulius Timar. 


În cazul elevilor majori, care au dreptul să iasă din unitatea de învățământ 
în timpul pauzelor, sistemul le va permite acest lucru, cu amendamentul 
că vor trebui să revină în școală înainte să sune clopoţelul. Dacă vor dori 
să intre după ce pauza s-a încheiat, adolescenţii vor trebui să treacă pe la 
portar, care îi va înregistra, iar aceste întârzieri vor fi aduse la cunoştinţa 


părinţilor. 


„In regulamentul intern, pe care îl vom modifica în această lună, putem 


prevedea inclusiv că după trei abateri de acest gen, elevul să fie sancţionat. 


Trebuie să avem disciplină în şcoli”, a mai spus directorul, sperând că, 


astfel, absenteismul elevilor de la ore se va reduce. 


Calculele arată că un asemenea sistem va costa circa 100.000 de euro, 
bani pe care Colegiul Onisifor Ghibu îi va plăti din bugetul propriu. Preţul 
va fi unul exorbitant, dacă luăm în calcul că fizionomia copiilor se schimbă 
constant, astfel că o dată la doi ani toţi elevii vor trebui fotografiaţi din 


nou. 
Elevii de la pregătitoare, infractori periculoşi 


Colegiul „Onisifor Ghibu” cuprinde, câte cinci clase de la ciclul primar (0- 
4). Nu este clar de ce copii de 6-7 ani au nevoie de sistem de recunoaştere 
facială. De altfel, jumătate dintre elevii respectivi de la acest colegiu sunt 


copii sub 14 ani. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


[Donaţi] 


Mulţumim celor care ne-au ajutat până acum! 


